Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18083

5. fejezet Látás utáni segédeszközök 5.1 Jelzések és jelző berendezések 5.1.1 Szélirány jelzők Alkalmazás 5.1.1.1 A repülőtéren legalább egy darab szélirány jelzőt kell elhelyezni. Elhelyezés 5.1.1.2 A szélirány jelzőt úgy helyezzék el, hogy az a mozgási területen, vagy a levegőben üzemelő légijárműből látható legyen és a közeli tárgyaknál keletkező turbulencia hatásai a pontos széljelzést ne befolyásolják. Jellemzők 5.1.1.3 Ajánlás — A szélirány jelző műanyag, vagy textil szövetből készített, kúpos, legalább 3.6 méter hosszú henger legyen. Nagyobb végének átmérője legkevesebb 0.9 méter és a jelzőt úgy készítsék el, hogy az egyértelműen mutassa a szél irányát és általánosan jelezze a szél sebességét. A környezetet és hátteret figyelembe véve a szélirány jelző színét úgy válasszák meg, hogy ezzel a jelző legalább 300 méter magasságból tisztán látható és értelmezhető legyen. Ahol lehetséges, egy-színű, lehetőleg fehér, vagy narancssárga jelzőt használjanak. Ahol két szín kombinációja szükséges ahhoz, hogy a szélirány jelző megfelelően kiemelkedjen a változó háttérből, a választott szín lehetőleg narancssárga és fehér, vörös és fehér vagy fekete és fehér legyen. A csíkozás legalább öt változó csíkból álljon olyan formában, hogy az első és utolsó csík a sötétebbik színből készüljön. 5.1.1.4 Ajánlás — Legalább egy szélirány jelző helyét 15 méter átmérőjű és 1.2 méter körsáv szélességű körrel jelezzék. A felfestett köralak középpontja a szélirány jelző tartóoszlopa körül legyen és színét úgy válasszák meg, hogy az elüssön a környezettől. Javasoljuk a fehér szín alkalmazását. 5.1.1.5 Ajánlás — Az éjszaka is használni kívánt repülőtéren legalább egy szélirány jelzőt világítsanak meg. 5.1.2 Leszállási irány jelző Elhelyezés 5.1.2.1 Ahol ilyet elhelyeznek, a leszállási irány jelző a repülőtér jól látható területén legyen. Jellemzők 5.1.2.2 Ajánlás — A leszállási irány jelző "T" alakú legyen. 5.1.2.3 A leszállási irány jelző formája és legkisebb méretei az 5-1. ábrán láthatók. A leszállási irány jelző "T" színe fehér vagy narancssárga legyen attól függően, hogy melyik szín emelkedik ki jobban a háttérből. Ahol a jelző az éjszakai üzemeltetéshez szükséges, a "T" jelzést világítsák meg, vagy körvonalaihoz fehér fényeket helyezzenek el. 2007/70/II. szám 5-1. ábra Leszállási irány jelző Szín: fehér vagy narancssárga — Világítás: megvilágítás vagy körvonal világítás 5.1.3 Jelzőlámpa Alkalmazás 5.1.3.1 Az ellenőrzött repülőtér repülőtéri irányító tornyában jelzőlámpát kell elhelyezni. Jellemzők 5.1.3.2 Ajánlás — A jelzőlámpa vörös, zöld és fehér fényjelek adására legyen alkalmas, továbbá: — szükség szerint bármely célpontra kézzel irányítható legyen; — az egyik színű jelzés megadását követően másik két színű jelzés bármelyike leadható legyen; és — a három szín közül bármelyikkel legalább percenként négy szó sebességgel Morze-jelek legyenek adhatók. A zöld szín kiválasztása esetén a használat az l. Függelék 2.1.2 pontja szerint a zöld szín alkalmazhatósági határain belül legyen lehetséges. 5.1.3.3 Ajánlás — A fénysáv szélessége ne legyen 1°-nál kisebb és 3°-nál nagyobb. A 3°-os határon túl látható fény elhanyagolható legyen. Ha a jelzőlámpát nappali időszakban is használni kívánják, a színes fények intenzitása 6000 cd gyertyafény-erőnél kevesebb ne legyen. 5.1.4 Jelzések (eszközök) és jel terület Megjegyzés: A jel terület részletes ismertetése ebben a szakaszban nem jelenti azt, hogy ilyet létesíteni kell. Az A. Melléklet 15. része útmutatót nyújt a földi jelzések létesítéséhez és elhelyezéséhez. A 2. Annex 1. Függeléke meghatározza a földi látjelek formáját, színét és használatát. Tervezésükre vonatkozó útmutató a Repülőtér Tervezési Kézikönyv 4. részében található. A jel terület elhelyezése 5.1.4.1 Ajánlás — A jel területet úgy helyezzék el, hogy az a horizont felett 10°-os, vagy ennél nagyobb szögben, 300 méter magasságból minden irányból látható legyen. 2007/70/II. szám A jel terület jellemzői 5.1.4.2 A jel terület legalább 9 méteres egyenlő oldalú, sík, vízszintes négyzet legyen. 5.1.4.3 Ajánlás — A jel terület színét úgy válasszák meg, hogy az megfelelő mértékben elüssön az alkalmazott jelzések színétől és a jel területet legalább 0.3 m széles fehér határoló sávval vegyék körül. 5.2 Jelzések 5.2.1 Általános rész A futópálya jelzések megszakítása 5.2.1.1 Két (vagy több) futópálya kereszteződésében a futópálya széle jelölés kivételével a fontosabb futópálya jelzései legyenek láthatók, illetve folyamatosak és a másik futópálya(k) jelzéseit szakítsák meg. A fontosabb futópálya széle (sáv) jelzést a kereszteződésben folytatni lehet, vagy az is megszakítható. 5.2.1.2 Ajánlás — A futópálya jelzések kialakítása és megjelenítése szempontjából a futópályák fontossági sorrendje a következő: elsődleges — precíziós megközelítésű futópálya; másodlagos — nem-precíziós megközelítésű futópálya; és harmadlagos — nem-műszeres futópálya. 5.2.1.3 A futópálya és a gurulóút kereszteződésében a futópálya jelzései legyenek láthatók, illetve folyamatosak és a gurulóút jelzéseit szakítsák meg, azonban a futópálya széle (sáv) jelzések megszakíthatók. Megjegyzés: A futópálya és gurulóút középvonal jelzés csatlakozására vonatkozóan lásd az 5.2.8.5 pontot. Szín és feltűnőség (láthatóság) 5.2.1.4 A futópálya jelzések fehér színűek legyenek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes